Antisemitizmin silahlaşdırılması
Antisemitizmin silahlaşdırılması, antisemitizmin alətləşdirilməsi və ya antisemitizm kartını oynamaq — antisemitizm ittihamlarının siyasi məqsədlər üçün, xüsusən də İsrailin tənqidinə qarşı çıxmaq üçün istifadə edildiyi halda təsvir edilməsi. Bu cür ittihamlar qarayaxma taktikası və "motivə müraciət" kimi tənqid edilmişdir. Bəzi yazıçılar bunu irq kartı oynamaqla müqayisə etmişlər. Yəhudilərə qarşı istifadə edildikdə, bu, "özünə nifrət edən yəhudi" kimi peyorativ iddia formasını ala bilər. Bu cür hərəkətlərə dair təkliflər müxtəlif təşkilatlar tərəfindən İsrail–Fələstin münaqişəsinin mərhələlərində və antisemitizmin mübahisəli işçi tərifinin qəbul edilməsində qaldırılmışdır. Tənqidçilər silahlaşdırma ittihamının antisemitizmlə bağlı problemi həll etməyən antisemit "ad hominem" hücumuna bərabər olduğunu müdafiə etmişdilər. İttiham həmçinin, dəlildən çox ehtimala əsaslanan "şəhadət ədalətsizliyi" kimi tənqid edilmişdir.